Speurder Sollie Mtembu lê snags wakker oor of sy salaris ooit sy vrou se ambisies sal ewenaar. Maar in Oktober verdwyn 'n ou vriend van die polisiekommisaris en hy word opdrag gegee om dié “verdwyning” te ondersoek. Kort ná hy in Rhynveld arriveer verander die oënskynlike ontvoering in 'n moordsaak en Sollie moet sy vrese opsy skuif sodat sy speurvernuf kan seëvier.
In Liefde met gevoel wonder Magriet hoe sy van Walter ontslae kan raak. Boonop moet sy weens 'n besering fisioterapie kry. Haar terapeut, Pierre, is die mooiste man wat sy nog ooit gesien het.
In Veldpad van verlange moet Paulie vir drie weke veldwerk doen op 'n plaas in die Vrystaat. Sy het egter ernstige bedenkinge oor haar spanlede. Soos sy verwag het, is daar van die eerste dag af haakplekke.
Gedurende ŉ somber wintersoggend in Johannesburg word kaptein David Majola en adjudant Jason Basson met een van die wreedste moordtonele nóg gekonfronteer: ŉ Jong vrou is wreed gemartel en van ŉ brug afgehang. Majola voel dis net die saak om hom te bewys ná ŉ vroeë bevordering en Basson reken dis sy kans om te wys dat hy eerder die bevordering waardig is. Maar Majola sukkel met dwelmverslawing en skuldgevoelens oor sy ma en suster in Alexandra, en Basson weet nie of hy meer ŉ speurder wil wees nie. Soos die slagoffers opstapel, word Majola se mentor - wat weens mediese redes, onder andere posttraumatiese stresversteuring, afgetree het - by die saak ingetrek.
Hoekom het die moordenaar ŉ nommer op elke slagoffer se rug gekrap? En hoekom word hulle so wreed gemartel en vermoor? Die spanning bereik breekpunt wanneer gerugte die ronde doen dat die moorde binne ŉ rooi monstertaxi plaasvind.
Dis 'n gejaag teen tyd om die moordenaar vas te trek, terwyl Majola en Basson se persoonlike duiwels hul bly teister.